ADACAM aspira a concentrar més de 1300 persones per a batre el Rècord Guinness de talladors de pèl simultanis
05 de febrer 2020

![](/media/nyzb3cue/90-c_rp-record-guinness-cortadores-pelo.jpg)  
  

La solidaritat serà protagonista de la segona jornada de BEAUTY VALÈNCIA, que se celebrarà entre el 15 i el 17 de febrer de 2020 a Fira València. El certamen de referència de l'estètica, aparatologia, ungles, maquillatge, perruqueria i barberia professionals acollirà, el diumenge 16 de febrer a les 13 hores, un intent de batre el rècord Guinness de major número de talladors de pèl de manera simultània. Esta iniciativa està organitzada per ADACAM, l'Associació de Dany Cerebral Adults i Menors juntament amb Beauty València i a la vegada patrocinada per l'Ajuntament de Sagunt.

Les inscripcions, que tenen un preu solidari de 10 euros, 5 euros per tallador i 5 euros per model, estan habilitades en [www.associacioadacam.com/record](https://www.associacioadacam.com/record), i l'import es destinarà a la labor social que duu a terme ADACAM per a millorar la vida de les persones afectades per dany cerebral i de les seues famílies, i sobretot per a la investigació.

Amb el lema “Un poc de tu, és molt”, la cita tindrà lloc el diumenge 16 de febrer i tractarà de concentrar el major número de professionals, estudiants de perruqueria, i persones solidàries, durant 20 minuts. Un intens interval de temps el resultat final del qual, els flocs tallats que superen els 20 o 25 centímetres de longitud, es destinaran a la confecció de perruques oncològiques. El rècord del món vigent es va marcar en 2014 al Japó, amb un total de 1 214 talladors, i el mes d'abril passat ja es va intentar batre en un esdeveniment celebrat en l'antic llit del Túria a València.

![](/media/0oljg5z2/90-c_cartel_record_guinness_cortadores.jpg)  
  

L'alcalde de Sagunt, Darío Moreno, qui ha assistit a la roda de premsa de presentació, ha manifestat que este «**gran esdeveniment ha sabut incorporar el concepte d'economia circular i aprofitar totes les sinergies positives**». Moreno ha destacat que este esdeveniment «**es tracta d'un fet de rellevància internacional**», però que és més important «**ajuntar organismes completament diferents per una mateixa causa que ADACAM porta barallant des del principi que és donar visibilitat al dany cerebral**».

A més, el primer edil ha assenyalat que quan els diferents partits polítics «**parlem de l'estat de benestar parlem de la igualtat d'oportunitats per a tota la nostra ciutadania i, lamentablement, el dany cerebral trunca eixa igualtat, per això des del sistema públic s'han de garantir les eines per a la prevenció però també per al temps de resposta tant en l'anàlisi com en les primeres actuacions per a minimitzar els seus efectes de la forma més absoluta**» i ha enaltit la labor d’ADACAM per posar damunt de la taula estos problemes i de transformar una cosa tan seriosa en una cosa festiva que unix a tots per una causa solidària com és este esdeveniment. En la roda de premsa també han estat presents les regidores de l'Equip de Govern, Gloria Parra, Natalia Antonino i Asun Moll.

Tal com ha subratllat Dolores Torrente, presidenta d’ADACAM, «**el valor de la solidaritat creix, i per això volem que la ciutadania en general, i en concret el col·lectiu de perruquers, aporten el seu granet d'arena i col·laboren amb la seua divulgació i suport, per a poder reunir el màxim número de talladors de pèl i poder així batre el rècord en Beauty València**».

D’altra banda, el director de Beauty València, Mario Soler, ha agraït l'oportunitat que ha brindat l'Ajuntament de Sagunt per a donar a conéixer este rècord solidari i ha manifestat que des de Beauty València «**pretenem aportar un granet d'arena amb caràcter solidari ja que és beneficiós per a la societat**». Des del principi «**pensàvem que la fira podria ser el marc ideal i l'entorn per a poder batre el rècord, però més enllà d'este fet el que importa és donar visibilitat al col·lectiu de persones afectades per dany cerebral i de les seues famílies**» ha al·legat Soler.

Este acte serà una demostració més, del compromís del sector amb la societat i, en este cas, amb les persones afectades de dany cerebral. En tot moment s'ha comptat amb el patrocini de l'Ajuntament de Sagunt, una gran aposta de fer visible l'invisible.​

​

*   [](http://www.facebook.com/sharer.php?u=https://aytosagunto.es/va/actualitat/adacam-aspira-a-concentrar-mes-de-1300-persones-per-a-batre-el-record-guinness-de-talladors-de-pel-simultanis/ "Facebook")
*   [](http://twitter.com/share?url=https://aytosagunto.es/va/actualitat/adacam-aspira-a-concentrar-mes-de-1300-persones-per-a-batre-el-record-guinness-de-talladors-de-pel-simultanis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/adacam-aspira-a-concentrar-mes-de-1300-persones-per-a-batre-el-record-guinness-de-talladors-de-pel-simultanis/ "Linked In")
*   [](mailto:?body=https://aytosagunto.es/va/actualitat/adacam-aspira-a-concentrar-mes-de-1300-persones-per-a-batre-el-record-guinness-de-talladors-de-pel-simultanis/)